CELEX: 22018D1161
Language: sl
Date: 2016-12-02 00:00:00
Title: Sklep Skupnega odbora EGP št. 223/2016 z dne 2. decembra 2016 o spremembi Priloge I (Veterinarske in fitosanitarne zadeve) k Sporazumu EGP [2018/1161]

23.8.2018   
               
               
                  SL
               
               
                  Uradni list Evropske unije
               
               
                  L 215/12
               
            
         SKLEP SKUPNEGA ODBORA EGP
         št. 223/2016
         z dne 2. decembra 2016
         o spremembi Priloge I (Veterinarske in fitosanitarne zadeve) k Sporazumu EGP [2018/1161]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Izvedbeno uredbo Komisije (EU) 2016/1095 z dne 6. julija 2016 o izdaji dovoljenja za cinkov acetat dihidrat, brezvodni cinkov klorid, cinkov oksid, cinkov sulfat heptahidrat, cinkov sulfat monohidrat, cinkov kelat iz hidrata aminokislin, cinkov kelat iz beljakovinskih hidrolizatov, cinkov kelat iz hidrata glicina (trden) in cinkov kelat iz hidrata glicina (tekoči) kot krmne dodatke za vse živalske vrste ter o spremembi uredb (ES) št. 1334/2003, (ES) št. 479/2006 in (EU) št. 335/2010 ter izvedbenih uredb (EU) št. 991/2012 in (EU) št. 636/2013 (1) je treba vključiti v Sporazum EGP.
                  
               
                     (2)
                  
                  
                     Ta sklep se nanaša na zakonodajo v zvezi s krmili. Zakonodaja v zvezi s krmili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je navedeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
                  
               
                     (3)
                  
                  
                     Prilogo I k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Poglavje II Priloge I k Sporazumu EGP se spremeni:
            
                        1.
                     
                     
                        v točki 1zq (Uredba Komisije (ES) št. 1334/2003) se doda naslednja alinea:
                        
                                    „—
                                 
                                 
                                    
                                       32016 R 1095: Izvedbena uredba Komisije (EU) 2016/1095 z dne 6. julija 2016 (UL L 182, 7.7.2016, str. 7).“
                                 
                              
                  
                        2.
                     
                     
                        v točkah 1zzu (Uredba Komisije (ES) št. 479/2006), 1zzzzzj (Uredba Komisije (EU) št. 335/2010), 60 (Izvedbena uredba Komisije (EU) št. 991/2012) in 94 (Izvedbena uredba Komisije (EU) št. 636/2013) se doda naslednje:
                        „, kakor jo spreminja:
                        
                                    —
                                 
                                 
                                    
                                       32016 R 1095: Izvedbena uredba Komisije (EU) 2016/1095 z dne 6. julija 2016 (UL L 182, 7.7.2016, str. 7).“
                                 
                              
                  
                        3.
                     
                     
                        za točko 172 (Izvedbena uredba Komisije (EU) 2016/1007) se vstavi naslednja točka:
                        
                                    „173.
                                 
                                 
                                    
                                       32016 R 1095: Izvedbena uredba Komisije (EU) 2016/1095 z dne 6. julija 2016 o izdaji dovoljenja za cinkov acetat dihidrat, brezvodni cinkov klorid, cinkov oksid, cinkov sulfat heptahidrat, cinkov sulfat monohidrat, cinkov kelat iz hidrata aminokislin, cinkov kelat iz beljakovinskih hidrolizatov, cinkov kelat iz hidrata glicina (trden) in cinkov kelat iz hidrata glicina (tekoči) kot krmne dodatke za vse živalske vrste ter o spremembi uredb (ES) št. 1334/2003, (ES) št. 479/2006 in (EU) št. 335/2010 ter izvedbenih uredb (EU) št. 991/2012 in (EU) št. 636/2013 (UL L 182, 7.7.2016, str. 7).“
                                 
                              
                  
         
            Člen 2
            Besedilo Izvedbene uredbe (EU) 2016/1095 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 3. decembra 2016 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 2. decembra 2016
            
               
                  Za Skupni odbor EGP
               
               
                  Predsednica
               
               Bergdís ELLERTSDÓTTIR
            
         
         
            (1)  UL L 182, 7.7.2016, str. 7.
         
            (*1)  Navedena ni nobena ustavna zahteva.